Vápenná (vrch v Malých Karpatoch)

Vápenná (tiež Roštún) () je vrch v pohorí Malé Karpaty. Leží nad obcou Plavecké Podhradie, približne  východne od Malaciek. 

 Poloha 
Nachádza sa v strednej časti pohoria, v geomorfologickom podcelku Pezinské Karpaty a jej časti Biele hory. Vrch leží v Bratislavskom kraji, v okrese Malacky a zasahuje na katastrálne územie obce Sološnica a Plavecké Podhradie. Najbližšími sídlami sú na severnom úpätí situované Plavecké Podhradie a západne ležiaca Sološnica. Vrcholom prechádza Cesta hrdinov SNP.

 Opis 
Vápenná leží v úzkom hrebeni, tvorenom z vápencov a dolomitov, vedúcom od juhozápadu na severovýchod. Je súčasťou hlavného hrebeňa, ktorý vedie zo severu od Veterlína cez Čiernu skalu a južným smerom pokračuje na mohutnú Vysokú (). Severným smerom susedí Pohanská (), východne susedí Klokoč () a Mesačná (), južným smerom Jelenec () a Biela skala () a západným Malá Vápenná ().Malé Karpaty – Záruby. Turistická mapa. 1 : 50 000. Harmanec: VKÚ, a. s., 2001. Južnú časť hrebeňa odvodňuje Sološnický potok, severné svahy Plavecký potok, oba smerujúce do Rudavy v povodí Moravy. Východné svahy sú pramennou oblasťou riečky Parná, smerujúcej do Dudváhu. Masív je súčasťou národnej prírodnej rezervácie Roštún, ktorá je súčasťou Chránenej krajinnej oblasti Malé Karpaty. V masíve je viacero jaskýň.

V oblasti tohto vrchu bol zaznamenaný najvyšší výskyt veroniky včasnej (Veronica praecox) a to v nadmorskej výške .

 Výhľady 
Súvislý lesný porast hrebeňa a vrcholu ponúka obmedzené výhľady, no zo skalných brál i rozhľadne na vrchole je možný kruhový rozhľad. Pozorovateľné sú okolité vrchy Malých Karpát, no tiež Borská a časť Podunajskej nížiny. Pri priaznivých podmienkach vidieť aj časť Bielych Karpát, Považského Inovca a Tribča, nezriedka i vrcholky Vtáčnika a predhorie Álp.

 Turistika 
 Rozhľadňa 
Na vrchole sa nachádza päť metrov vysoká železobetónová rozhľadňa v tvare obelisku s oceľovou plošinou a rebríkom, postavená v roku 2003. 

 Ochrana prírody 
Vrch sa nachádza na území národnej prírodnej rezervácie Roštún, kde platí 5. stupeň ochrany.

 Prístup 
 po  žltej značke z obce Plavecké Podhradie pod vrchol
 po  červeno značenej Štefánikovej magistrále v trase Cesty hrdinov SNP:
 od juhozápadu od obce Sološnica (rázc. Sološnická dolina)
 od severu z vrchu Záruby cez rázc. Amonova lúka
 po  zelenej značke:
 od západu z obce Sološnica
 od juhovýchodu z obce Častá cez rázc. Mesačná lúka 

 Referencie 

 Pozri aj 
 Roštún
 Pezinské Karpaty
 Biele hory
 Zoznam vrcholov v Malých Karpatoch
 Zoznam rozhľadní na Slovensku

 Iné projekty 

 Externé odkazy 
 Poloha na turistickej mape

Kategória:Vrchy v Malých Karpatoch
Kategória:Vrchy pod 1000 metrov na Slovensku
Kategória:Rozhľadne na Slovensku
Kategória:Vrchy v okrese Malacky
Kategória:Sološnica
Kategória:Plavecké Podhradie
Kategória:Turistická značkovaná trasa číslo 5104
Kategória:Turistická značkovaná trasa číslo 0701